Iltapäivä Toscanassa

Iltapäivä Toscanassa (Copie conforme) on Abbas Kiarostamin ohjaama elokuva vuodelta 2010.

Elokuvan pääosia näyttelevät Juliette Binoche ja brittiläinen oopperalaulaja William Shimell ensimmäisessä elokuvaroolissaan. Elokuvan tapahtumaympäristö on Italian Toscana, ja sen keskushenkilöt ovat brittiläinen kirjailija ja ranskalainen antiikkikauppias, joiden suhde muuttuu kummallisesti yhden päivän aikana. Tarinassa taidehistorioitsija on brittiläisen kirjailijan teoksen julkistamistilaisuudessa . Teos kuuluu taidehistorian alaan, ja siinä käsitellään aitoutta ja kopiota.

Elokuva poikkeaa Kiarostamin aiemmista iranilaiselokuvista, sillä sen pienimuotoisen ihmissuhdetarinan kielinä ovat ranska, englanti ja italia.

Vuonna 2016 Iltapäivä Toscanassa äänestettiin BBC:n kyselyssä tämän vuosisadan 50 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.

Näyttelijät

Lähteet

Abbas Kiarostamin ohjaamat elokuvat
Ranskalaiset draamaelokuvat
Vuoden 2010 ranskalaiset elokuvat